དེ་མིན་སྙན་ཐོ་དེས་ད་ལྟ་ཤེས་ཟིན་པའི་དྲྭ་རྒྱའི་གསང་མྱུལ་གྱི་ལས་སྤེལ་མཁན་རྒྱ་ནག་གི་དམག་ཕྱོགས་རྩ་འཛུགས་དག་ཞིབ་ཕྲའི་ངང་བཀོད་ཡོད་པ་དང་།དེའི་ནང་རྒྱ་ནག་བཅིངས་འགྲོལ་དམག༦༡༣༩༨དང་།༦༡༤༨༦།༧༨༠༢༠བཅས་ཡོད་པ་དང་།ཨ་རི་ཁྲིམས་འཛིན་ལྷན་ཁང་གིས༢༠༡༤ལོའི་ཟླ༥པར་གསང་མྱུལ་བའི་ཉེས་མིང་བཙུགས་ནས་རྒྱ་ནག་མི་དམངས་བཅིངས་འགྲོལ་དམག༦༡༣༩༨ཀྱི་དམག་དཔོན་ལྔ་ཁྲིམས་ལ་གཏུགས་པ་རེད།རྒྱ་ནག་མི་དམངས་བཅིངས་འགྲོལ་དམག༦༡༣༩༨ཀྱི་དམིགས་བྱ་གཙོ་བོ་ནི་ཤེས་ཡོན་ཐོན་དངོས་བདག་དབང་དང་།ཚོང་ལས་གསང་བ།དངུལ་ལོར་གྲངས་གནས།རྒྱལ་སྲུང་།ཐོན་ནུས་བཅས་ཡིན་པས།བཅུ་གསུམ་ལྔ་འཆར་བཀོདཞེས་པ་དགའ་མོས་ཡོད་ས་རྐྱང་རྐྱང་རེད།